《南楼令 归次寿阳驿，霜气寒甚》
清代·周之琦

候馆闭残釭。凄凄夜已霜。拥青绫、一昔云凉。多事西风吹恨去，随冷月、度回廊。

秋梦恼疏狂。征衣惜旧香。有闲心、休著思量。憔悴银屏山几叠，浑不耐、漏声长。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。